钦定古今图书集成/明伦汇编/闺媛典/第181卷 > 孙立德妻张氏
## 钦定古今图书集成/明伦汇编/闺媛典/第181卷 > 孙立德妻张氏

按《容城县志》：“张氏，孙立德妻，孝廉尔祯冢妇。己丑贼
变，德遇害，氏号泣，护以身，引颈受刃。贼义之，不忍杀，
投入井，水浅不得死，遂髡两鬓，不粒食者三日，既又
自缢。众奔救，得甦，反复再三，始以抚孤为念。孝廉家
故贫，氏躬自织纴。姑病，昼夜在侧，无少怠。一夜数起，
执灯涤床褥，舅姑咸称其孝，苦节二十年卒。”